**ZAPISNIK SA 13. SJEDNICE ŠKOLSKOG ODBORA**

Sjednica je održana s početkom u 10,00 sati i trajala je do 11,30 sati

Nazočni: Silvija Jeromela Obrovac, Marko Jelenić, Goran Doblanović, Noel Šuran, Igor Macan, Jasmina Bratičić, Matea Stanić, Viviana Kozina.

**DNEVNI RED SJEDNICE:**

1. Usvajanje zapisnika s prethodne sjednice Školskog odbora
2. Osvrt na Rješenje provedenog redovnog nadzora prosvjetne inspekcije u Osnovnoj školi Svetvinčenat
3. Prijedlozi u vezi provedbe Rješenja inspekcijskog nadzora
4. Informacije u vezi nove školske godine 2022./23.
5. Razno

Primjedbi na dnevni red nije bilo.

Na početku sjednice predsjednik Školskog odbora je pozdravio prisutne i utvrdio da imamo kvorum.

**Ad1) Usvajanje zapisnika s prethodne sjednice Školskog odbora**

Ravnateljica je prisutne podsjetila da je prethodna Sjednica Školskog odbora održana elektroničkim putem u srijedu, 27.7.2022. godine. Na sjednici je usvojeno Izvješće o izvršenju financijskog plana za 2022. godinu, te su članovi Školskog odbora jednoglasno usvojili prijedlog Pravilnika o upravljanju dokumentarnim gradivom izvan arhiva za našu Školu.

*Svi članovi Školskog odbora jednoglasno su usvojili zapisnik sa prošle sjednice.*

**Ad2) Osvrt na Rješenje provedenog redovnog nadzora prosvjetne inspekcije u Osnovnoj školi Svetvinčenat**

Predsjednik Školskog odbora pročitao je Nalaz Prosvjetne inspekcije o provedenom nadzoru u našoj Školi.

*Članovi Školskog odbora primili su na znanje upute u vezi provedbe nadopune i izmjene pojedinih akata Škole.*

**Ad3) Prijedlozi u vezi provedbe Rješenja inspekcijskog nadzora**

Prema uputama i roku izvršenja predložene su izmjene i dopune u Poslovniku o radu školskih vijeća, Statutu škole, te u Pravilniku o načinu i postupku zapošljavanja. Prijedlozi će se dalje slati na uvid osnivaču u UO za obrazovanje, sport i tehničku kulturu, o čemu će i Inspekcija biti obaviještena.

*Svi članovi Školskog odbora jednoglasno su usvojili prijedlog izmjena i dopuna.*

**Ad4) Informacije u vezi nove školske godine 2022./23.**

Ravnateljica upoznaje članove Školskog odbora sa organizacijom početka nove školske i nastavne godine.

*Svi članovi Školskog odbora slažu se sa navedenim informacijama.*

**Ad5) Razno**

Pod razno bilo je govora o planu Županije na prijavu na natječaj fotonaponskih elektrana te razne informacije vezane uz unapređenje rada škole.

*Svi članovi Školskog odbora slažu se sa navedenim informacijama.*

Zapisničar:

Noel Šuran, prof. dr.

Svetvinčenat, 2.9. 2022. godine.

KLASA:007-04/22-02/07

URBROJ:2168/07-06-22-02